|  |  |
| --- | --- |
| ……………..Golfklubb | Dato: |
| Sak: EKSEMPEL: Instruks for frivilliggruppa | Side: x av y |

**Bakgrunn**

Vår klubbs største aktivum er medlemmene. Vi har søkt sammen i et fellesskap med formål å drive idrett under NIF-paraplyen. For å ivareta alle klubbens oppgaver, og nå ambisjonen om å at alle medlemmene skal finne seg til rette sosialt og golfmessig, har vi behov for en kraftig økning i antall frivillige.

**Målsetning/formål**

Frivillighetsgruppa skal jobbe kreativt og aktivt med rekruttering, utvikling og ivaretakelse av frivillige, blant klubbens medlemmer. Frivillighetsgruppa har **ikke** ansvar for rekruttering av tillitsvalgte (styre, valgkomité, revisor, kontrollkomité).

Det er et mål for arbeidet at klubben, både kompetansemessig og kapasitetsmessig, skal få løst sine oppgaver, slik de er beskrevet i Virksomhetsplan og organisasjonsplan, uten å ha noen «Tordenskiolds soldater» og med økning i gjennomsnittlig funksjonstid.

**Organisering**

Rapporterer til: Daglig leder eller ansvarlig styremedlem.

Bemanning: Leder, nestleder og … medlemmer.

Funksjonstid: Oppnevnes i 2 år om gangen. Den ene halvparten i partallsår, den andre i oddetallsår.

Oppnevnt av: Styret.

**Arbeidsoppgaver**

1. Etablere rutiner for innmeldingsskjema som også skal fylles ut med opplysninger om yrke og ajourføre medlemsdatabasen (GolfBox) med slike opplysninger for alle klubbens medlemmer.
2. Rekruttere personer til de roller som klubben har behov for. Klubbens styre, daglig leder, ulike komiteer og grupper kan være bestillere ift behov.
3. Sørge for at de som rekrutteres får opplæring, før eller rett etter at de har tiltrådt.
4. Utarbeide planer for ivaretakelse og utvikling av de frivillige både faglig og sosialt samt sørge for at de blir gjennomført (se punktet godtgjørelse for alle klubbens funksjoner).
5. Etablere rutiner for at alt frivillighetsarbeid blir registrert og rapportert inn i klubbens årsrapport.
6. Evaluere arbeidet og avgi beretning til klubbens årsrapport.

**Eventuell «godtgjørelse»**

I henhold til klubbens retningslinjer gis ingen godtgjørelse i form av penger, men komiteens medlemmer mottar piquetskjorter e.l med klubbens logo, og invitasjon til spesielle arrangementer for frivillige. Deltakelse på relevante kurs og samlinger for kompetanseheving og erfaringsutveksling er også aktuelt.

**Økonomien/budsjettet**

Økonomien framgår av klubbens budsjett og skal forvaltes på en forsiktig og god måte for å nå komiteens og klubbens mål. Klubben er innforstått med at frivillighet ikke er gratis og at det vil medføre en del kostnader både å ivareta og utvikle de som jobber frivillig.

**Henvisninger**

* Virksomhetsplan for …………Golfklubb (1)
* Klubbens organisasjonsplan (2)
* NGFs nettsider [www.golfforbundet.no](http://www.golfforbundet.no) 🡪 Klubbveilederen